**8/5/2020**

**Nastavna jedinica: PRESENT PERFECT SIMPLE**

Dragi učenici,

U prethodne dvije nastavne jedinice učili smo i uvježbavali PAST CONTINUOUS. U sadržajima za srijedu (6.5.2020) postavljeni su sadržaji (zadaci) za uvježbavanje Past Continuousa za one učenike koji žele dodatno uvježbati to glagolsko vrijeme. **Ono što je u prethodnoj nastavnoj jedinici obvezno za sve učenike je da prepišu obvezni sadržaj u bilježnice.**

Danas radimo novo glagolsko vrijeme **PRESENT PERFECT SIMPLE.** Ovo glagolsko vrijeme na neki način povezuje prošlost i sadašnjost zato što ga koristimo kada govorimo o nečemu što se dogodilo u prošlosti (nije bitno kada u prošlosti, ne spominjemo kada), ali rezultat je važan i vidljiv u sadašnjosti. Npr.

They **have raised** some money. *(Radnja koja se dogodila u prošlosti je da su podigli nešto novca, nekada u prošlosti. Nije navedeno kada).* Rezultat ove radnje je vidljiv u sadašnjosti: There is £84 to spend now. (Imaju 84 funte za potrošiti sada).

Martin **has learnt** a lot about ecology. (Martin je nekada u prošlosti, nije navedeno kada, naučio puno o ekologiji). Rezultat je vidljiv sada: He knows a lot about it now.

**Kako se tvori PRESENT PERFECT SIMPLE?**

**Ovo glagolsko vrijeme se tvori od prezenta glagola HAVE (have/has) i od PAST PARTICIPLE-a (participa prošlog) glavnog glagola.** Dakle po tvorbi je ovo složeno glagolsko vrijeme, prvi dio je pomoćni glagol (have/has) a drugi dio je PAST PARTICIPLE.

Hajdemo najprije ponoviti **prezent glagola „have“:** I have; You have; He has; She has; It has; We have; You have; They have; Dakle, oblik „have“ pojavljuje se u svim licima osim u 3. Licu jednine (he, she, it) gdje imamo oblik has.

**PAST PARTICIPLE** je za vas relativno novi termin, pa ćemo objasniti što je to. Kada smo učili nepravilne glagole učili smo odmah sve tri kolone ili stupca iz liste nepravilnih glagola. Npr. do/did/**done**; be/was, were/**been**; have/had/**had.** Past participle nepravilnih glagola je TREĆI STUPAC (kolona). Što je s pravilnim glagolima? Pravilni glagoli dobiju nastavak –d/-ed.

Primjeri :

|  |  |
| --- | --- |
| **REGULAR VERBS** (pravilni glagoli) | **PAST PARTICIPLE** (particip prošli) |
| finish | finish**ed** |
| paint | paint**ed** |
| talk | talk**ed** |
| plant | plant**ed** |
| **IRREGULAR VERBS** (nepravilni glagoli) | **PAST PARTICIPLE** (particip prošli) |
| do | **done** |
| give | **given** |
| make | **made** |
| be | **been** |

**Upitni oblik Present Perfecta** tvorimo inverzijom (**Have you done** your homework?)

**Niječni oblik Present Perfecta** tvorimo dodavanjem riječi not na oblike glagola have (haven't/ hasn't); I **haven't done** my homework.

Za današnju nastavnu jedinicu bitno je da naučite (zapamtite) kako se se tvori PRESENT PERFECT. Sva pravila o tvorbi glagolskih vremena se moraju naučiti (napamet).

Prepišite u vaše bilježnice uokvireni sadržaj:

**PRESENT PERFECT SIMPLE**

Ovo glagolsko vrijeme na neki način povezuje prošlost i sadašnjost zato što ga koristimo kada govorimo o nečemu što se **dogodilo u prošlosti** (nije bitno kada u prošlosti, ne spominjemo kada), ali **rezultat** je važan i **vidljiv u sadašnjosti**.

**Ovo glagolsko vrijeme se tvori od prezenta glagola HAVE (have/has) i od PAST PARTICIPLE-a (participa prošlog) glavnog glagola.**

**Have/has + past participle**

**Past participle nepravilnih glagola** je TREĆI STUPAC (kolona). **Pravilni glagoli** dobiju nastavak **–d/-ed**.

**Upitni oblik** tvorimo inverzijom.

**Niječni oblik** tvorimo dodavanjem riječi not na oblike glagola have (haven't/ hasn't)

Primjeri:

She **has** **done** her homework.

**Has** she **done** her homework?

She **hasn't done** her homework.

**U vašim radnim bilježnicama uradite zadatke na stranici 121 (A, B i C)**